cyanic-selkie/wikianc huggingface dataset:
ইরফান হাবিব
ইরফান হাবিব একজন কমিউনিস্ট মনোভাব সম্পন্ন ঐতিহাসিক । ভারতীয় মুসলিম পরিবারে জন্ম । পিতা মহম্মদ হাবিব একজন মার্কসবাদী ঐতিহাসিক ছিলেন এবং কমিউনিস্ট পার্টি অফ ইন্ডিয়া (মার্কসবাদী) সিপিআইএম এর ভাবাদর্শে বিশ্বাসী ছিলেন । ইরফান হাবিবের দাদাজী মহম্মদ নাসিম একজন ধনী ব্যারিস্টার এবং কংগ্রেস দলের সদস্য ছিলেন । ইরফান হাবিবের স্ত্রী সায়েরা হাবিব আলিগড় মুসলিম বিশ্ববিদ্যালয়ে অর্থনীতির অধ্যাপক ছিলেন ।
চেসনাট (রঙ)
চেসনাট হলো বাদামী রঙয়ের একটি মাঝারি লালচে আভা (ডানপাশে/উপরদিকে প্রদর্শিত)। চেসনাট গাছের বাদাম বা বাদামজাতীয় ফলের রঙের সদৃশ হওয়ায় রঙটির নামকরণ করা হয়েছে চেসনাট। ভারতীয় লাল রঙটিও চেসনাট' রঙের সদৃশ তবে তা পৃথক ও স্বতন্ত্র বৈশিষ্ট্যমণ্ডিত।
এটাও বলা যেতে পারে চেসনাট হলো তাম্র রঙের একটি গাঢ় কালচে আভা যা প্রায় বাদামী রঙের মতোই দেখায়।
ব্যুৎপত্তি
চেসনাট গাছের বাদামজাতীয় ফলের রঙ থেকেই চেসনাট রঙের নামকরণ। ইংরেজিতে রঙের নাম হিসেবে চেসনাট শব্দটির রেকর্ডকৃত প্রথম ব্যবহার হয় ১৫৫৫ সালে। মেরুন রঙের নামটিও চেসনাট ফল থেকেই এসেছে, চেসনাটের ফরাসি প্রতিশব্দ মেরন (marron) এর মধ্য দিয়ে।
গূঢ় চেসনাট
গূঢ় চেসনাট (Deep chestnut) রঙটি ক্রেয়লা ক্রেয়নে চেসনাট নামে অন্তর্ভুক্ত। এই রঙটি একসময় খুব অল্প ও সীমিত পরিমাণে তৈরি করা হতো এবং তখন এটি পরিচিত ছিলো ভারমন্ট ম্যাপল সিরাপ নামে।
শিশুরা (ভুল করে) নামটিকে ন্যাটিভ আমেরিকানদের ত্বকের রঙের প্রতিনিধিত্বকারী মনে করতে পারে বলে শিক্ষাব্রতীদের অনুরোধে ক্রেয়লা তাদের ক্রেয়ন রঙের তালিকায় এটিকে "ভারতীয় লাল" (ইন্ডিয়ান রেড) নামে অন্তর্ভুক্ত করে যা মূলত ১৯৫৮ সালে তৈরি করা হয়েছিল এবং ১৯৯৯ সালে "চেসনাট" নাম পায়। বাস্তবে মার্কিন ভারতীয়দের সাথে লাল রঙের কোনও সম্পর্ক নেই তবে এটি একটি আয়রন অক্সাইড রঙ্গক যার ব্যবহার ভারতে জনপ্রিয়।
ঘোলপাশা ইউনিয়ন
ঘোলপাশা বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
অবস্থান ও সীমানা
চৌদ্দগ্রাম উপজেলার উত্তর-মধ্যাংশে ঘোলপাশা ইউনিয়নের অবস্থান। এ ইউনিয়নের উত্তরে কালিকাপুর ইউনিয়ন, পশ্চিমে শ্রীপুর ইউনিয়ন ও শুভপুর ইউনিয়ন, দক্ষিণ-পশ্চিমে মুন্সিরহাট ইউনিয়ন, দক্ষিণে চৌদ্দগ্রাম পৌরসভা এবং পূর্বে ভারতের ত্রিপুরা প্রদেশ অবস্থিত।
শিক্ষা ব্যবস্থা
এই ইউনিয়নের শিক্ষা ব্যবস্থা খুবই ভালো। চৌদ্দগ্রাম উপজেলার অন্যান্য ইউনিয়ন থেকে এই ইউনিয়নের শিক্ষার হার তুলনামূলক বেশি। এই ইউনিয়নের শিক্ষার হার ৮৭%।
শিক্ষা প্রতিষ্ঠান
এই ইউনিয়নে বেশ কয়েকটি স্কুল এবং মাদ্রাসা রয়েছে। প্রসিদ্ধ প্রতিষ্ঠানের মাঝে রয়েছেঃ ★আমানগন্ডা সরকারি প্রাথমিক বিদ্যালয়। ★আমানগন্ডা উচ্চ মাধ্যমিক বিদ্যালয়। ★সলাকান্দি সরকারি প্রাথমিক বিদ্যালয়। ★ সলাকান্দি গোলক চন্দ্র উচ্চ বিদ্যালয়। ★ ধনুসাড়া সরকারি প্রাথমিক বিদ্যালয়। ★ নারায়ণপুর সরকারি প্রাথমিক বিদ্যালয়। ★ ধনুসাড়া ইবতেদায়ী মাদ্রাসা। ★ ধনুসাড়া দাখিল মাদ্রাসা। ★ ধনুসাড়া ইসলামিয়া ফাজিল মাদ্রাসা। ★সলাকান্দি ব্রাইট ফিউচার কোচিং সেন্টার। ★ হাড়িসর্দ্দার আলিম মাদ্রাসা।
যোগাযোগ ব্যবস্থা
এই ইউনিয়নের সাথে অন্যান্য স্থানের যোগাযোগ ব্যবস্থা বেশ ভালো। এ ইউনিয়নটি ঢাকা- চট্টগ্রাম হাইওয়ের পাশে থাকায় যোগাযোগ ব্যবস্থা খুবই উন্নত। তাই খুব সহজেই এই ইউনিয়নের সাথে আশে পাশের স্থান এবং দূর-দূরান্তের যোগাযোগ ব্যবস্থার জন্য প্রচুর যানবাহন সুবিধা রয়েছে।
খাল ও নদী
এই ইউনিয়নের মধ্যে নদী না থাকলেও একাধিক খাল রয়েছে।
হাট-বাজার
আমানগন্ডা বাজার, বাবুচি বাজার, হাড়িসর্দার বাজার, সলাকান্দি বাজার, ধনুসাড়া দৈনিক বাজার উল্লেখযোগ্য। এর মধ্যে সলাকান্দি বাজার আয়োজন হয় প্রতি সপ্তাহে ২ দিন। সোমবার ও মঙ্গলবার।
দর্শনীয় স্থান
এই ইউনিয়নে দেখার মতো রয়েছেঃ আমানগন্ডা গ্রামের বিখ্যাত শালবন। ★ সলাকান্দি বাজারের হাজার বছর পুরোনো একটি দিঘী। ★ সলাকান্দি বাজারের প্রসিদ্ধ ও নান্দনিক কেন্দ্রীয় জামে মসজিদ এন্ড ইসলামিক সেন্টার। ★ সলাকান্দি জোড়াপুকুর ও পাশে থাকা শাহ সাহেব রহঃ জামে মসজিদ।
== জনপ্রতিনিধি =
তথ্যসূত্র
সরেজমিন তথ্য উপাত্ত
মারিয়াডিবি
মারিয়াডিবি হলো সফটওয়্যার ডেভেলপারদের দ্বারা উন্নীত, মাইএসকিউএল রিলেশনাল ডাটাবেস ম্যানেজমেন্ট সিস্টেমের বাণিজ্যিক অনুলিপি সমর্থিত জিএনইউ জেনারেল পাবলিক লাইসেন্সের অধীনে মুক্ত এবং ওপেন সোর্স সফ্টওয়্যার। মাইএসকিউএল রিলেশনাল ডাটাবেস ম্যানেজমেন্ট সিস্টেমের (আরডিবিএমএস) ডেভেলপারদের নেতৃত্বে মাইএসকিউএলের কিছু মূল ডেভেলপার রয়েছেন, যারা ২০০৯ সালে ওরাকল কর্পোরেশন কর্তৃক অধিগ্রহণের বিষয়ে উদ্বেগের কারণে এটির অনুলিপি করেছিলেন।
১৯৯৩
১৯৯৩ গ্রেগরীয় বর্ষপঞ্জির একটি সাধারণ বছর।
জুলাই-সেপ্টেম্বর
সেপ্টেম্বর --১৩: পিএলও এবং ইসরাইল পারস্পরিক স্বীকৃতি দলিলে স্বাক্ষর করে।
অক্টোবর-ডিসেম্বর
০৪ অক্টোবরঃ রাশিয়ায় ইয়েলেৎসিনের অনুগত বাহিনী ট্যাঙ্ক ও সাঁজোয়া বহর নিয়ে রুশ পার্লামেন্ট দখল করে নেয়। ১০০০ লোককে গ্রেফতার করা হয়।
এয়ার সিলেট
ইতিহাস
এয়ার সিলেট পিএলসি যুক্তরাজ্যের পাবলিক লিমিটেড কোম্পানির কাছ থেকে রেজিস্টারভুক্ত ছিল, যেটাতে প্রাথমিকভাবেই যুক্তরাজ্যের বাংলাদেশি সিলেটিদের কাছে থেকে ১কোটি ব্রিটিশ পাউন্ড বিনিয়োগ করা হয়। এয়ার সিলেট এজি, এয়ার সিলেট পিএলসির একটি পূর্ণাঙ্গ মালিকানাধীন সহায়ক ছিল এবং ২৬ মে ২০০৮ সালে অস্ট্রিয়ান-এওসি এবং অপারেটিং লাইসেন্স লাভ করে। এ.ও.সি এবং ওএল এর আনুষ্ঠানিক নোটিশ ইউরোপীয় ইউনিয়নের অফিসিয়াল জার্নালে(২০০৮/সি ১৭৮/১৫) প্রকাশিত হয়েছে।
২০০৯ সালের ৪ এপ্রিল গাদায়ির ইউরোপীয় এয়ারলাইন্সের একটি ওয়েট-লিস্‌ড বোয়িং ৭৫৭-২০০ ব্যবহার করে এটি পরিচালনা শুরু হয়। তবে, এক মাস পর ব্যবসায় অধঃপতন হয়ে আবারো রুট বন্ধ হয়ে যায়।
রাজশাহী জেলা
রাজশাহী জেলা বাংলাদেশের উত্তর-পশ্চিমাঞ্চলীয় সীমন্তবর্তী একটি জেলা। এই জেলাটি রাজশাহী বিভাগের অন্তর্গত। অবস্থানগত কারণে এটি বাংলাদেশের একটি বিশেষ শ্রেণীভুক্ত জেলা। রাজশাহী জেলা বাংলাদেশের পুরাতন জেলাগুলোর অন্যতম প্রধান একটি জেলা।আমের রাজ্য হিসেবে ছাড়াও প্রাকৃতিক সৌন্দর্য ও পরিষ্কার পরিচ্ছন্ন জেলা হিসেবে দেশব্যাপী বিখ্যাত রাজশাহী। এছাড়াও সব ধরনের শাক-সবজি উদ্বৃত্তের কারণে রাজশাহীকে সবজিভান্ডার বলা হয়। প্রায় সব ধরনের ফল ও ফসল উৎপাদনে রাজশাহী সারাদেশে বিশেষ পরিচিত এবং শ্রেষ্ঠত্বের দাবিদার। একইসাথে দেশের সর্বোচ্চ পান উৎপাদন হয় রাজশাহীতে। রাজশাহীকে শিক্ষা নগরী এ রেশমের নগরীও বলা হয়।
অবস্থান ও আয়তন
রাজশাহী জেলার উত্তরে নওগাঁ জেলা, দক্ষিণে ভারতের পশ্চিমবঙ্গ, কুষ্টিয়া জেলা ও পদ্মা নদী, পূর্বে নাটোর জেলা, পশ্চিমে চাঁপাইনবাবগঞ্জ জেলা। দেশের প্রধানতম নদী পদ্মা এই জেলার সীমান্ত দিয়ে ভারত থেকে বাংলাদেশে প্রবেশ করেছে। এই জেলার মোট আয়তন ২৪০৭.০১ বর্গকিলোমিটার।
নামকরণ ইতিহাস
রাজাশাহী শব্দটি বিশ্লেষণ করলে দুটি ভিন্ন ভাষার একই অর্থবোধক দুটি শব্দের সংযোজন পরিলতি হয়। সংস্কৃত ‘রাজ’ ও ফারসি ‘শাহ’ এর বিশেষণ ‘শাহী’ শব্দযোগে ‘রাজশাহী’ শব্দের উদ্ভব, যার অর্থ একই অর্থাৎ রাজা বা রাজা-রাজকীয় বা বাদশাহ বা বাদশাহী। তবে বাংলা ভাষায় আমরা একই অর্থের অনেক শব্দ দু-বার উচ্চারণ করে থাকি। যেমন শাক-সবজি, চালাক-চতুর, ভুল-ভ্রান্তি, ভুল-ত্র“টি, চাষ-আবাদ, জমি-জিরাত, ধার-দেনা, শিক্ষা-দীক্ষা, দীন-দুঃখী, ঘষা-মাজা, মান-সম্মান, দান-খয়রাত, পাহাড়-পর্বত, পাকা-পোক্ত, বিপদ-আপদ ইত্যাদি। ঠিক তেমনি করে অদ্ভুত ধরনের এই রাজশাহী শব্দের উদ্ভবও যে এভাবে ঘটে থাকতে পারে তা মোটেই উড়িয়ে দেয়া যায় না। এই নামকরণ নিয়ে অনেক কল্পকাহিনীও রয়েছে। সাধারণভাবে বলা হয় এই জেলায় বহু রাজা-জমিদারের বসবাস, এজন্য এ জেলার নাম হয়েছে রাজশাহী। কেউ বলেন রাজা গণেশের সময় (১৪১৪-১৪১৮) রাজশাহী নামের উদ্ভব। ১৯৮৪ সালে বৃহত্তর রাজশাহীর ৪ টি মহকুমাকে নিয়ে রাজশাহী, নওগাঁ, নাটোর এবং নবাবগঞ্জ- এই চারটি স্বতন্ত্র জেলায় উন্নীত করা হয়। নবাবগঞ্জ জেলা পরবর্তীকালে চাঁপাইনবাবগঞ্জ নামকরণ করা হয়।
শিক্ষাব্যবস্থা
রাজশাহীতে একটি সরকারি বিশ্ববিদ্যালয়, একটি প্রকৌশল বিশ্ববিদ্যালয়, একটি মেডিকেল কলেজ, একটি মেডিকেল বিশ্ববিদ্যালয়,৪ টি বেসরকারি বিশ্ববিদ্যালয়, ৩ টি সাধারণ বেসরকারি মেডিকেল কলেজ ও হাসপাতাল, একাধিক ঐতিহ্যবাহী কলেজ (রাজশাহী কলেজ, রাজশাহী নিউ গভঃ ডিগ্রী কলেজ, রাজশাহী সরকারি সিটি কলেজ, রাজশাহী সরকারি মহিলা কলেজ), কারিগরী মহাবিদ্যালয়, একটি টিচার্স ট্রেনিং ইনস্টিটিউট, একটি ক্যাডেট কলেজ, দুইটি সরকারি পলিটেকনিক ইনস্টিটিউট সহ আরও অসংখ্য সরকারি ও বেসরকারি শিক্ষা প্রতিষ্ঠান রয়েছে।
সংবাদপত্র ও প্রেসক্লাব
রাজশাহী জেলা থেকে সোনালী সংবাদ, সানশাইন, দৈনিক বার্তা, সোনার দেশ, নতুন প্রভাত এবং আমাদের রাজশাহী সহ অনেকগুলি বাংলা দৈনিক পত্রিকা প্রকাশিত হয়। এছাড়াও অনলাইন নিউজ পোর্টাল যেমন - সত্যের সকাল ডটকম, দ্য ক্যাম্পাস, সাহেব-বাজার টোয়েন্টিফোর ডটকম, সিল্কসিটিনিউজ ডটকম, উত্তরবঙ্গ প্রতিদিন, পদ্মাটাইমস টোয়েন্টিফোর ডটকম, উত্তরকাল ইত্যাদি সংবাদপত্র রয়েছে। সরকার পরিচালিত বাংলাদেশ টেলিভিশন এবং বাংলাদেশ বেতারের রাজশাহীতে ট্রান্সমিশন কেন্দ্র রয়েছে।
একটি স্থানীয় এফএম রেডিও স্টেশন, রেডিও পদ্মা ৯৯.২ মেগাহার্টজ ফ্রিকোয়েন্সি এবং রেডিও ফুর্তি ৮৮.০ মেগাহার্টজে সম্প্রচার করে।
রাজশাহী মহানগরীতে ৫ টি প্রেসক্লাব রয়েছে - রাজশাহী প্রেসক্লাব,রাজশাহী বরেন্দ্র প্রেসক্লাব, রাজশাহী মেট্রোপলিটন প্রেসক্লাব, রাজশাহী মডেল প্রেসক্লাব এবং রাজশাহী সিটি প্রেসক্লাব।
রাজশাহী জেলার পৌরসভা সমূহ
রাজশাহী জেলায় পৌরসভা রয়েছে ১৪ টি।
সুলতানা আফরোজ
সুলতানা আফরোজ একজন বাংলাদেশি সরকারি কর্মকর্তা যিনি ১২ এপ্রিল ২০২০ হতে সচিব পদমর্যায় প্রধানমন্ত্রীর কার্যালয়ের পাবলিক প্রাইভেট পার্টনারশিপ (পিপিপি) কর্তৃপক্ষের প্রধান নির্বাহী কর্মকর্তা (সিইও) হিসেবে দায়িত্ব পালন করছেন। তিনি এর আগে পিপিপি কর্তৃপক্ষের সংযুক্ত অতিরিক্ত সচিব হিসেবে দায়িত্ব পালন করেন।
শিক্ষা ও প্রাথমিক জীবন
সুলতানা আফরোজ হার্ভার্ড বিশ্ববিদ্যালয়ের কেনেডি স্কুল অব গভর্নমেন্ট (কেএসজি) হতে জনপ্রশাসন বিষয়ে এম.এ ডিগ্রি অর্জন করে ডিসেম্বর ১৯৮৯ সালে প্রশাসন ক্যাডার হিসেবে বাংলাদেশ সিভিল সার্ভিসে যোগদান করেন।
কর্মজীবন
সুলতানা আফরোজ ইতালির রোমে বাংলাদেশ দূতাবাসে অর্থনৈতিক পরামর্শক হিসেবে দায়িত্ব পালন করেছেন ও রোমের জাতিসংঘ এজেন্সিগুলোর এফএওও, আইএফএডি এবং ডাব্লুএফপি বাংলাদেশের বিকল্প স্থায়ী প্রতিনিধি হিসেবে দায়িত্ব পালন করেছেন। তিনি ১২ এপ্রিল ২০২০ হতে সচিব পদমর্যায় প্রধানমন্ত্রীর কার্যালয়ের পাবলিক প্রাইভেট পার্টনারশিপ (পিপিপি) কর্তৃপক্ষের প্রধান নির্বাহী কর্মকর্তা (সিইও) হিসেবে দায়িত্ব পালন করছেন। তিনি এর আগে পিপিপি কর্তৃপক্ষের সংযুক্ত অতিরিক্ত সচিব হিসেবে কর্মরত ছিলেন।
মাদার্স (সঙ্গীত ঘটনাস্থল)
মাদার্স (পূর্বে কার্লটন বলরুম হিসেবে পরিচিত) ১৯৬০-এর দশকের শেষ থেকে ১৯৭০-এর দশকের গোড়ার দিকে পশ্চিম মিডল্যান্ডসের বার্মিংহামের এর্ডিংটন জেলার একটি ক্লাব। এটি ১৯৬৮ সালের ৮ আগস্টে এর্ডিংটন হাই স্ট্রিটে একটি পুরানো আসবাবের দোকানে খোলা হয়েছিল। জন 'স্পড' টেলর এবং প্রচারক ফিল মায়াট পরিচালিত ক্লাবটি ১৯৭১ সালের ৩ জানুয়ারি বন্ধ ঘোষিত হয়। এই সময়ের মধ্যে ক্লাবটিতে ৪০০ টিরও অধিক পরিবেশনা অনুষ্ঠিত হয়েছিল, যাদের মধ্যে অনেকেই পরে সাফল্য অর্জন করেছেন। মাদার্স আমেরিকার বিলবোর্ড ম্যাগাজিনের বিশ্বের এক নম্বর রক ভেন্যু নির্বাচিত হয়েছিল।
উল্লেখযোগ্য পরিবেশনা
মাদার্সে তৈরি সুপরিচিত সরাসরি রেকর্ডিংগুলির মধ্যে রয়েছে ১৯৬৯ সালের ২ এপ্রিল রেকর্ডকৃত পিংক ফ্লয়েডের উমাগুমা, এবং ১৯৭০ সালের ১১ জানুয়ারি রেকর্ডকৃত সফট মেশিনের থার্ড অ্যালবামের "ফেসলিফ্ট" গানের কিছু অংশ।
দ্য হু তাদের রক অপেরা টমি সেখানে পরিবেশন করেছিল। ট্রাফিকের আত্মপ্রকাশ ক্লাবটিতে হয়েছিল। ডিপ পার্পল, জুডাস প্রিস্টের মতো হেভি মেটাল ব্যান্ডগুলি ছড়িয়ে পড়েছিল (যার কণ্ঠশিল্পী রব হালফোর্ড তার ২০০০ একক অ্যালবামের রেসারেকশন-এর গানে মাদার্সের উল্লেখ করেছেন) এবং ব্ল্যাক সাবাথ এখানে তাদের প্রথম দিকের কিছু জিগ বাজিয়েছিল।
মাদার্সে পরিবেশনকারী আরও কিছু সুপরিচিত রক ব্যান্ড এবং শিল্পীদের মধ্যে রয়েছে: ফ্যামিলি, ফ্লিটউড ম্যাক, জন মায়াল'স ব্লুজব্রেকারস, এক্লেকশন, এডগার বুরটন ব্যান্ড, ফ্রি, রয় হার্পার, ব্লডউইন পিগ, স্ট্রবস, কুইন্টেসেস, স্টেপেনওয়াল্ফ, দ্য ডিভেন্টস, জেট্রো টুল, জন হাইজম্যান'স কলসিয়াম, স্কিড রো (গ্যারি মুরের সাথে), দ্য নাইস, টায়ার্নোসরাস রেক্স, এলটন জন, কিং ক্রিমসন, লেড জেপেলিন, দ্য শিকাগো ট্রানজিট অথরিটি, মবি গ্রেপ, ক্যানড হিট (তাদের ১৯৬৯ সালের সংকলন ক্যানড হিট কুকবুক-এর স্লিভ নোটে ক্লাবটির উল্লেখ রয়েছে) এবং বনজো কুকুর ডু-দাহ ব্যান্ড।
১৯৬৯ সালের ১২ মে, মাদার্সের একটি পরিবেশনা থেকে লন্ডনে ফিরে আসার সময়, ফেয়ারপোর্ট কনভেনশনের ভ্যান এমওয়ান মোটরওয়েতে বিধ্বস্ত হয়েছিল এবং মাত্র উনিশ বছর বয়সী ড্রামবাদক মার্টিন ল্যাম্বল এবং গিটারবাদক রিচার্ড থম্পসনের বান্ধবী জ্যানি ফ্রাঙ্কলিন নিহত হন। বাকি ব্যান্ড সদস্যরা গুরুতর আহত হয়েছিল।
ক্লাবের নিয়মিত ডিজে জন পিল বলেছিলেন: "কয়েক বছর ধরে ব্রিটেনের সেরা ক্লাবটি এরডিংটনে ছিল শুনে মানুষ অবাক হয়ে যায়।"
রয় হার্পার পরে ব্রাম বিট ম্যাগাজিনকে বলেছেন: "That was the first club outside London that meant anything at all and that's why there's been this long association [of Harper] with Birmingham. I played there about six times between 1968 and 1970. I have always enjoyed playing here."
জি জি পোন্নামবালাম
গণপতিপিল্লাই গঙ্গসের পোন্নামবালাম (৮ নভেম্বর ১৯০১ - ৯ ফেব্রুয়ারি ১৯৭১) ছিলেন একজন শ্রীলঙ্কান রাজনীতিবিদ, আইনজীবী এবং মন্ত্রী। তিনি 'অল সীলন তামিল কংগ্রেস' নামের একটি রাজনৈতিক দল গড়ে তোলেন শ্রীলঙ্কার প্রথম রাজনৈতিক দল তামিল জাতিদের প্রতিনিধিত্বকারী হিসেবে।
পূর্ব জীবন এবং পরিবার
১৯০১ সালের ৮ নভেম্বর পোন্নাম্বালামের জন্ম হয়।  তার পিতা গঙ্গসের একজন পোস্টমাস্টার ছিলেন। তিনি সেন্ট প্যাট্রিক্স কলেজ জাফনা এবং সেন্ট জোসেফ'স কলেজ কলম্বোতে পড়েন।  সরকারী বৃত্তি নিয়ে পোন্নামবালাম ফিটসউইলিয়াম কলেজ, ক্যাম্ব্রিজে চলে যান এবং প্রকৃতি বিজ্ঞানে ফার্স্ট ক্লাস ডিগ্রি অর্জন করেন।  ক্যামব্রিজ থেকে তিনি এমএ এবং এলএলবিও পাশ করেন।
পোন্নাম্বালাম রোজ আলাগুমানি ক্লাউ নামের এক নারীকে বিয়ে করেন, তাদের এক মেয়ে এবং এক ছেলে হয়।
আইন
পোন্নামবালাম লন্ডনের লিঙ্কন'স ইন এ ডাক পান। তিনি ফ্রান্স ভ্রমণ শেষে ১৯২৭ সালে সিলন চলে আসেন এবং এ্যাডভোকেট হিসেবে কাজ করা শুরু করেন। পোন্নাম্বালাম একজন ভালো যুক্তিবিদ হিসেবে অল্প সময়ের মধ্যে পরিচিতি পেয়ে যান এবং তিনি অপরাধ বিষয়ক আইনজীবী হিসেবে কাজ করা শুরু করে দেন। ১৯৫৪ সালে তিনি রঞ্জন নামের এক সন্ত্রাসীকে আইনে লড়াইয়ে বাঁচিয়ে দেন। বড় বড় অপরাধীদের পক্ষে কথা বলার জন্য তাকে সিলন থেকে বহিষ্কার করা হলে তিনি সিঙ্গাপুর চলে যান এবং ওখানেও একই ধরনের কাজ করা শুরু করেন।
রাজনীতি
পোন্নামবালাম একজন তামিল ছিলেন এবং শ্রীলঙ্কায় তামিলদের ন্যায্য অধিকার প্রতিষ্ঠার লক্ষ্যে তিনি 'অল সিলন তামিল কংগ্রেস' নামের একটি রাজনৈতিক দল বানান ১৯৪৪ সালে। তিনি ঐ রাজনৈতিক দলের প্রতিষ্ঠাতা সভাপতি হিসেবে দায়িত্ব পালন করেন।
শ্রীলঙ্কার স্বাধীনতার পরে পোন্নাম্বালাম পার্লামেন্ট নির্বাচনে অংশ নেন, তার দল অল সিলন তামিল কংগ্রেস পার্লামেন্টে ঢুকতে পারলেও অনেক সমস্যার সম্মুখীন হয়। তিনি সংখ্যাগরিষ্ঠ সিংহলী জাতিদের দ্বারা অপমানিত এবং ভারতের দালাল বলে আখ্যায়িত হন।
প্রথম প্রধানমন্ত্রী ডি এস সেনানায়ক শ্রীলঙ্কায় বসবাসরত সকল তামিলদেরকে ভারতীয় বলে আখ্যায়িত করে তাদেরকে দেশ থেকে বিতাড়িত করার উদ্যোগ নেন। পোন্নামবালাম আন্দোলনের ডাক দিলে ডি এস সেনানায়ক গোল টেবিল বৈঠকে বসেন এবং পোন্নামবালামকে মন্ত্রীত্ব দেওয়া হবে এবং ১২ শতাংশ তামিলদেরকে শ্রীলঙ্কান (তখন সিলনিজ) ঘোষণা দেওয়া হবে বলে জানান, পোন্নামবালাম রাজি হয়ে যান। ১৯৫৩ সালে তিনি মন্ত্রীত্ব থেকে অব্যাহতি পান এবং পরের বছর এক সন্ত্রাসীর পক্ষে আইনি লড়াই চালানোর কারণে জন কোটলাওয়ালা সরকার কর্তৃ্ক লাঞ্ছিত হন, তাকে ১৯৫৬ সালে সিলন ত্যাগ করার নির্দেশ দেওয়া হয়, তিনি এরপর সিঙ্গাপুর চলে যান। মাঝখান দিয়ে তিনি কয়েকবার সিলন এসে নির্বাচনে অংশ নিতে আসেন কিন্তু তাকে কোনো নির্বাচনে অংশ নিতে দেওয়া হয়নি।
মৃত্যু
সিঙ্গাপুর থেকে ফিরে ১৯৭১ সালে ফিরে এসে পোন্নামবালাম সারা দেশে তামিল জাতীয়তাবাদী আন্দোলনের ডাক দেন এবং গ্রেফতার হন। জেলে গুরুতর অসুস্থ হয়ে পড়লে তাকে ১৯৭৬ সালে ছেড়ে দেওয়া হয়, ১৯৭৭ সালের ৯ ফেব্রুয়ারি তিনি তার গ্রামে বিনা চিকিৎসায় মারা যান।
বাণরাজা
গঠনবৈশিষ্ট
thumb|left|250px| কম্পিউটার সৃষ্ট সূর্যের তুলনায় বাণরাজার ছবি (পরিমাপকৃত) বাণরাজা সৌরমন্ডল থেকে ৮৬০ আলোকবর্ষ দূরে অবস্থিত। এটি একটি নীল অতিদানব তারা । এর ভর সূর্যের ভরের ২৪গুণ ও উজ্জ্বলতা সূর্যের উজ্জ্বলতার ৮৫,০০০ গুণ এবং ব্যাসার্ধ সূর্যের ব্যাসার্ধের ৭১ গুণ। বাণরাজা নির্গত গ্যাস বলয় দ্বারা বেষ্টিত হয়ে আছে। এটি ঘটে যখন একটি লাল অতিদানব তারা নীল অতিদানব তারায় পরিনত হয়। লাল অতিদানব তারার ধীর গতির নাক্ষত্রিক বায়ু মন্ডল ও নীল অতিদানব তারার দ্রুত গতির নাক্ষত্রিক বায়ু মন্ডলের সংঘর্ষের ফলে এই বলয় তৈরি হয়।
জগৎ
বাণরাজা জগৎ তিনটি তারার সমন্বয়ে গঠিত। কেউ কেউ অবশ্য মনে করেন যে, বাণরাজা জগৎ চারটি তারার সমন্বয়ে গঠিত। তবে এরূপ ভুল ধারণা হওয়ার কারণ হতে পারে যে, বাণরাজা তারার পৃষ্ঠতলের অনিয়মিত স্পন্দন।
আর্বানা, ইলিনয়
right|thumb|220px|আর্বানা ফ্রী লাইব্রেরী আর্বানা মার্কিন যুক্তরাষ্ট্রের ইলিনয় রাজ্যের একটি শহর। এটি পূর্ব ইলিনয়ের শ্যাম্পেইন কাউন্টিতে অবস্থিত। এই শহরে ইউনিভার্সিটি অফ ইলিনয় এট আর্বানা-শাম্পেইন অবস্থিত। ১ জুলাই, ২০১৯ অনুযায়ী জনসংখ্যা অনুমান করা হয়েছে ৪২,২১৪ জন।
কানাইলাল নিয়োগী
কানাইলাল নিয়োগী (জন্ম: ১৯২৪- মৃত্যু-১৯ মে ১৯৬১) ১৯৬১ সালে ভারতের বরাক উপত্যকায় বাংলা ভাষা আন্দোলনের একজন শহীদ। ১৯ মে ১৯৬১ সালে শিলচরের তারাপুর রেলওয়ে স্টেশনে (বর্তমানে শিলচর রেলওয়ে স্টেশন) পুলিশের গুলিতে নিহত হন তিনি।
শৈশব ও পড়াশোনা
কানাইলাল তৎকালীন ময়মনসিংহ জেলার কালিহাতি উপজেলার খিলদা গ্রামে জন্মগ্রহণ করেন। পড়াশোনা শেষে বেঙ্গল আসাম রেলওয়ে চাকরি শুরু করেন তিনি। পাক-ভারত বিভক্তির পরে কানাইলাল আসামে স্থায়ীভাবে থাকা শুরু করেন।archive.thedailystar.net/newDesign/news-details.php?nid=186462 Tributes to language heroes of Assam]
ভাষা আন্দোলনে অংশগ্রহণ এবং মৃত্যুবরণ
১৯৬১ সালে আসামে বরাক উপত্যকায় বাঙালীদের ওপরে সরকারী ভাষা হিসাবে অসমীয়া ভাষা চাপিয়ে দেওয়ার বিরুদ্ধে প্রতিবাদ শুরু হয়। একজন রেলওয়ে কর্মচারী হওয়া সত্ত্বেও কানাইলাল ১৯৬১ সালের ১৯শে মে সত্যাগ্রহী হিসেবে শিলচরে রেলওয়ে স্টেশনে হরতাল আন্দোলনে অংশগ্রহণ করেছিলেন।
১৯ মে সকালে হরতাল ও রেল অবরোধ কর্মসূচী শান্তিপূর্ণভাবে সমাধা হয়। যদিও অবস্থানের সময়সূচী ছিল সকাল ৬টা থেকে সন্ধ্যা ৬টা, কিন্তু শেষ ট্রেনটি ছিল বিকেল ৪টা নাগাদ, যার পরে গণ অবস্থান স্বভাবতই শিথিল হয়ে যাওয়ার কথা। কিন্তু দুপুরের পর থেকেই অসম রাইফেল্‌সের জওয়ানরা জায়গাটাকে ঘিরে ফেলতে শুরু করে। বেলা ২-৩৫ নাগাদ বিনা প্ররোচনায় তারা অবস্থানকারী ছাত্রছাত্রীদের নির্মমভাবে লাঠি ও বন্দুকের কুঁদো দিয়ে পেটাতে থাকে। এলোপাথারি লাঠিচার্জে অবস্থানকারী জনতা ছত্রভঙ্গ হয়ে যায় ও দিকবিদিকজ্ঞানশুন্য হয়ে যে যেদিকে পারে পালাতে থাকে। এরপর সাত মিনিটের ভিতর তারা ১৭ রাউণ্ড গুলি আন্দোলনকারীদের লক্ষ্য করে চালায়। এতে কানাইলাল গুলিবিদ্ধ হন এবং অন্যান্য আহতদের সাথে শিলচর সিভিল হাসপাতালে নিয়ে যাওয়া হলে তাকে মৃত ঘোষণা করা হয়।
দ্বিমেরু উপপাদ্য
দ্বিমেরু উপপাদ্য (Bipolar theorem) গণিতশাস্ত্রের উত্তল বিশ্লেষণ উপক্ষেত্রে ব্যবহৃত একটি উপপাদ্য যেটি একটি শঙ্কু তার দ্বিমেরুর সমান হবার জন্য আবশ্যক ও যথেষ্ট শর্তসমূহ প্রদান করে। এটিকে ফেনশেল-মোরো উপপাদ্যের একটি বিশেষ রূপ বলা যেতে পারে।
বিশেষ নির্বচন
যদি C কোন অশূন্য সেট  C \subset X ,যেখানে X লিনিয়ার স্পেস, তবে দ্বিমেরু শঙ্কু   হবে যেখানে  হলো উত্তল বহিরাবরণ ।
বিশেষ ক্ষেত্র
C \subset X সেটটি অশূন্য বদ্ধ উত্তল শঙ্কু হবে যদি ও কেবল যদি  , যেখানে (\cdot)^+ দ্বারা ধনাত্বক দ্বি-শঙ্কু বোঝায় ।
অথবা C যদি অশূন্য উত্তল শঙ্কু হয়, তবে দ্বিমেরু শঙ্কু হবে
ফেনশেল-মোরো উপপাদ্যের সাথে সম্পর্ক
যদি   C support function  এবং   C = C^{oo} হবে যদি ও কেবল যদি f = f^{**}
বিশাল বটবৃক্ষ
বিশাল বটবৃক্ষ কলকাতার হাওড়ায় আচার্য জগদীশচন্দ্র বসু ভারতীয় উদ্ভিদ উদ্যানে অবস্থিত আনুমানিক ২৭০ বছরের প্রাচীন বটগাছ। এই উদ্ভিদ উদ্যানে পাঁচটি মহাদেশ থেকে নিয়ে আসা বিভিন্ন উদ্ভিদ প্রজাতি, বাঁশবাগান এবং পামবাগান থাকলেও এই বটগাছটি দর্শকদের অধিক দৃষ্টি আকর্ষণ করে। ১৮৬৪ এবং ১৮৬৭ খ্রিস্টাব্দের প্রবল ঘূর্ণিঝড়ের আঘাতে বটগাছটির কতকগুলি প্রধান শাখা ভেঙে যায় ও ছত্রাক দ্বারা আক্রান্ত হল। বটগাছের প্রধান কান্ডটি নষ্ট হয়ে গেলে ১৯২৫ খ্রিস্টাব্দে সেটি কেটে ফেলা হয়। যদিও মূল কান্ডটি না থাকলেও আশ্চর্যজনকভাবে গাছটি পরিপূর্ণ সতেজ ভাবে বেঁচে আছে।
এই বিশালাকার বটগাছটি পরিধি বরাবর ৩৩০ মিটার (১০৮০ ফুট) দীর্ঘ রাস্তা নির্মাণ করা হয়েছিল, তবে বর্তমানে তবে গাছটি এর বাইরেও ছড়িয়ে পরেছে। গাছটি দ্রুত গতিতে বিস্তার লাভ করায়, বোটানিক্যাল সার্ভে অফ ইন্ডিয়া একে চলন্ত গাছ বলে অভিহিত করেছে। গাছটির বিশালাকৃতির চাঁদোয়া বা ছাউনির জন্য গিনেস বিশ্ব রেকর্ডে  দ্য গ্রেট ব্যানিয়ন ট্রির নাম পাওয়া যায়। ব্রিটিশ লেখিকা মারিয়া গ্রাহাম কলকাতার এই উদ্যানে ভ্রমণকালে বর্ণময় পরাশ্রয়ী উদ্ভিদ দ্বারা আবৃত এই বিশালাকার বটগাছটি দেখে মুগ্ধ হয়ে যান।
উদ্ভিদবিদ্যা শ্রেণিবিভাগ
উদ্ভিদবিদ্যার দ্বিপদ নামকরণ অনুযায়ী মোরাসিয়া পরিবারের এই বিশালাকার বটগাছটির বিজ্ঞানসম্মত নাম ফাইকাস বেঙ্গালেনসিস। ডুমুর ফলের মতো ছোট আকৃতির এই ফল পাকলে নরম ও লাল রঙের হয়; এই ফল খাওয়ার যোগ্য নয়। পাখিরা বটফল খেলে, পাখির বিষ্ঠা থেকে বাড়ির কার্নিশে বা অন্যান্য যেকোনো জায়গায় এই গাছ হয়ে যায়। এটি ভারতের একটি দেশজ উদ্ভিদ প্রজাতি।
ইতিহাস
কমপক্ষে ২৭০ বছরের অধিক প্রাচীন এই বিশালাকার বটগাছটির উল্লেখ উনবিংশ শতকের বিভিন্ন ভ্রমণ বৃত্তান্তে পাওয়া যায়। প্রারম্ভিক সময়ে রচিত ভ্রমণ বৃত্তান্তের লেখকরা এটির বিশাল আকার এবং অস্বাভাবিক সংখ্যক বটের ঝুরির কথা লক্ষণীয় ভাবে উল্লেখ করেছেন। ১৭৮৭ খ্রিস্টাব্দে ক্যালকাটা রয়েল বোটানিক্যাল গার্ডেন (বর্তমানে আচার্য জগদীশচন্দ্র বসু ভারতীয় উদ্ভিদ উদ্যান) প্রতিষ্ঠিত হওয়ার পূর্ব থেকে এই গাছটি সেখানে ছিল। ১৮৫০ খ্রিস্টাব্দে প্রাপ্ত জে. ডি. হুকারের তথ্য অনুযায়ী এই বটবৃক্ষটি ১৭৮২ খ্রিস্টাব্দের দিকে একটি খেজুর গাছের উপর বেড়ে উঠেছিল। ১৯৪৬ খ্রিস্টাব্দে এ. পি. বেন্থালও একই তথ্য লিপিবদ্ধ করেন। গাছটি ১৮৬৪ এবং ১৮৬৭ খ্রিস্টাব্দের দুটি প্রবল ঘূর্ণিঝড়ে ক্ষতিগ্রস্ত হল। ক্ষতিগ্রস্ত কাণ্ডে ছত্রাকের সংক্রমণটি দ্রুত ছড়িয়ে পরলে উদ্ভিদবিদরা এটিকে বাঁচানোর জন্য ৫৮ বছর লড়াই করেছিলেন। তবে মূল কাণ্ডটিকে বাঁচানো না গেলে ১৯২৫ খ্রিস্টাব্দে সেটি কেটে ফেলা হয়। গাছটির বিশাল সংখ্যক স্তম্ভমূল বা ঝুরি উল্লম্বভাবে মাটিতে চলে গেছে। যার ফলে বটগাছটিকে স্বতন্ত্র গাছের বদলে অরণ্য বলে বেশি মনে হয়।
১২ ফেব্রুয়ারি, ১৮০৩
জর্জ ভিসকাউন্ট ভ্যালেন্তিয়ার ভ্রমণবৃত্তান্ত থেকে ১৮০৩ খ্রিস্টাব্দে বিশাল বটবৃক্ষের সংক্ষিপ্ত বর্ণনা পাওয়া যায়। পর্যটকেরা এই বিশালাকৃতির বটবৃক্ষটিকে একটি গাছের চাইতে ক্ষুদ্রাকার বনভূমি বলতে বেশি পছন্দ করতেন। ভ্রমণবৃত্তান্তে তিনি গাছটির বিশেষত্ব সম্পর্কে বলেন-
ডিসেম্বর, ১৮৯৪
উদ্ভিদবিদ জর্জ কিং এই বিশাল বটবৃক্ষের সম্পর্কে বিস্তারিত বর্ণনা দিয়েছেন। ১৮৯৪ খ্রিস্টাব্দের ডিসেম্বর মাসে কলকাতা থাকাকালীন কলকাতা রয়েল বোটানিক্যাল গার্ডেনে ভ্রমণকালে তিনি তথ্যগুলি নথিভুক্ত করেছিলেন। তাঁর বর্ণনা অনুযায়ী সেইসময় গাছটির প্রধান কাণ্ডটির গোঁড়ার অংশের পরিধি ছিল ৫১ ফুট এবং বটগাছের যেসকল স্তম্ভমূলগুলো মাটি স্পর্শ করেছিল তার সংখ্যা ছিল ৩৭৮ টি। মাটি স্পর্শ না করা নতুন শিকড়ের সংখ্যা ছিল পর প্রায় ১০০ টি। গাছটির সর্পিলাকার অংশগুলিকে ধরে চাঁদোয়া বা ছাউনির পরিধি ছিল ৯৭৬ ফুট এবং সর্পিলাকার অংশগুলিকে বাদ দিয়ে পরিধি ছিল ৮৫৮ ফুট। গাছটির উত্তর ও পশ্চিমদিকের শাখাগুলো বিভিন্ন সময়ে হওয়া ঘূর্ণিঝড়ের প্রভাবে ভেঙে যাওয়ায় গাছটি বৃত্তাকার ভাবে বিস্তৃত হয়নি। তাই গাছটির বৃহত্তম ব্যাসের দৈর্ঘ্য ২৮৭ ফুট এবং ক্ষুদ্রতম ব্যাসের দৈর্ঘ্য ২৬৪ ফুট।
বর্তমানে
২০২০ খ্রিস্টাব্দের ২০ মে পশ্চিমবঙ্গে ঘটা আমফান ঘূর্ণিঝড়ের প্রভাবে আচার্য জগদীশচন্দ্র বসু ভারতীয় উদ্ভিদ উদ্যানের বহু দেশি বিদেশি দুষ্প্রাপ্য গাছ, ফুল, পাখির বাসা সমেত ২৭০ বছরের পুরানো গিনেস বুক খ্যাত দ্য গ্রেট ব্যানিয়ন ট্রি বা বিশাল বটবৃক্ষ এই ঝড়ে মারাত্মক ভাবে ক্ষতিগ্রস্ত হয়েছে।
সাংস্কৃতিক মাধ্যমে
বিখ্যাত জাপানি চিত্রপরিচালক আকিরা কুরোসাওয়া কলকাতায় এই বটবৃক্ষটি দেখতে আসেন এবং এই বৃক্ষের ব্যাপ্তি দেখে সত্যজিৎ রায়ের চলচ্চিত্র নির্মাণের দক্ষতাকে দ্য গ্রেট ব্যানিয়ান ট্রির সঙ্গে তুলনা করেন। ২০০৪ খ্রিস্টাব্দে প্রতিষ্ঠিত অনলাইন আর্ট গ্যালারী গ্রেট ব্যানিয়ান আর্ট এই বটবৃক্ষটির নামানুসারে তাদের সংস্থার নামকরণ করে। এই নামের মাধ্যমে তারা তাদের সংস্থার চিন্তাভাবনা ও দৃষ্টিভঙ্গিকে দ্য গ্রেট ব্যানিয়ান ট্রির মতো গভীর, বিস্তৃত ও সতেজতার প্রতীক রূপে তুলে ধরেছে।
ওশেনিয়া হকি ফেডারেশন
ওশেনিয়া হকি ফেডারেশন হল ওশেনিয়ায় ফিল্ড হকি খেলার নিয়ন্ত্রক সংস্থা। এটি ওশেনিয়া কাপের আয়োজন করে। এটি আন্তর্জাতিক হকি ফেডারেশন (এফআইএইচ) এর সাথে অনুমোদিত।
বড়খাতা ইউনিয়ন
বড়খাতা ইউনিয়ন বাংলাদেশের রংপুর বিভাগের লালমনিরহাট জেলার হাতীবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৭,৮৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার
শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার সমালোচকদের দৃষ্টিতে বাংলাদেশের টেলিভিশন নাট্যকারদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের নাটক ও ধারাবাহিকের জন্য এই পুরস্কার প্রদান করা হয়।
বিজয়ীদের তালিকা
থাম্ব|120px|[[তারিক আনাম খান এই বিভাগের সর্বপ্রথম বিজয়ী]] থাম্ব|120px|[[গিয়াস উদ্দিন সেলিম দুইবার এই পুরস্কার পান]] থাম্ব|120px|[[মুহম্মদ জাফর ইকবাল একবার এই পুরস্কার পান]]
কুররাম জেলা
কুররাম জেলা (کورمہ ولسوالۍ, ضِلع کرم) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ভৌগোলিকভাবে, পাকিস্তানের উত্তর-পশ্চিম অঞ্চলের কুররাম উপত্যকায় অবস্থিত। অধিকাংশ জনসংখ্যা পশতুন সম্প্রদায়ের এবং প্রধান ধর্ম ইসলাম (শিয়া ও সুন্নি)। কুররাম এজেন্সিতে বসবাসকারী প্রধান উপজাতিদের মধ্যে রয়েছে: তুরি, বঙ্গশ, মামোজাই, মুকবাল, ওরাকজাই, জাজাই (জাজি), মঙ্গল, গিলজাই এবং পারা চামকানি।
রূপসা রেল সেতু
রূপসা রেল সেতু রূপসা নদীর উপর একটি রেল সেতু। এটি মংলা বন্দরের সাথে খুলনা তথা সমগ্র বাংলাদেশের রেল সংযোগ তৈরী করবে। ৫.১৩ কিলোমিটার দৈর্ঘ্যের এই রেল সেতুটি হবে দেশের দীর্ঘতম রেল সেতু।
প্রকল্প অনুমোদন
খুলনা-মংলা রেললাইন নির্মাণ প্রকল্প ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) থেকে অনুমোদন পায়। এই প্রকল্প ৩ অংশে বিভক্ত, যার ১ টি রুপসা রেল সেতু। সেতু টির নির্মান ব্যয় ধরা হয়েছে ১ হাজার ৭৬ কোটি ৪৫ লাখ টাকা। ২ দফা মেয়াদ বাড়িয়ে সেতুটির কাজ ২০২১ সালে শেষ হওয়ার কথা। জানুয়ারি ২০২১ পর্যন্ত সেতু নির্মাণ কাজের অগ্রগতি ৮০ শতাংশ।
১৯৯৪
১৯৯৪ গ্রেগরীয় বর্ষপঞ্জির একটি সাধারণ বছর।
জুলাই-১৯
রুয়ান্ডার প্যাট্রিয়টিক ফ্রন্ট সরকারর শপথ গ্রহণ করেন।
জুলাই-২৬: জর্ডান ও ইসরাইলের মধ্যে ৪৬ বছরের যুদ্ধাবস্থার আনুষ্ঠানিক অবসানের লক্ষ্যে জর্ডানের বাদশাহ্ হোসেন ইসরাইলের প্রধানমন্ত্রী আইজাক রবিন ঐতিহাসিক ঘোষণার স্বাক্ষর করেন।
জুলাই-১৬: ধূমকেতু শুমকার লোভি-,৯ এর ভাঙ্গা টুকরোটি বৃহস্পতিগ্রহে আঘাত হানে।
আফজাল হোসেন (দ্ব্যর্থতা নিরসন)
আফজাল হোসেন নামে যে ব্যক্তিদের বোঝানো হতে পারে;
আফজাল হোসেন (কিশোরগঞ্জের রাজনীতিবিদ)
মোহাম্মদ আফজাল হোসেন (জন্ম: ৯ জানুয়ারি ১৯৬৪) বাংলাদেশী ব্যবসায়ী ও রাজনীতিবিদ যিনি কিশোরগঞ্জ-৫ আসনের সংসদ সদস্য।
প্রাথমিক জীবন
আফজাল হোসেন ৯ জানুয়ারি ১৯৬৪ সালে কিশোরগঞ্জের বাজিতপুরের নোয়াপাড়া শশেরদিঘী গ্রামে জন্মগ্রহণ করেন। তার পিতার নাম মোঃ আবু বক্কর সিদ্দিক ও মাতার নাম মোছাঃ রেজিয়া খাতুন। তিনি অষ্টম শ্রেণী পর্যন্ত পড়াশুনা করেছেন। তিনি বিবাহিত ও তার তিন মেয়ে।
কর্মজীবন
আফজাল হোসেন তিনি গুলিস্তানের ঢাকা ট্রেড সেন্টার দোকান মালিক সমিতির সাধারণ সম্পাদক।
রাজনৈতিক জীবন
সংগ্রহের-তারিখ=৩ জানুয়ারি ২০২২}} তিনি ২০০৮ সালের নবম জাতীয় সংসদ নির্বাচনে আওয়ামী লীগের মনোনয়ন নিয়ে কিশোরগঞ্জ-৫ আসন থেকে সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে তিনি একই আসন থেকে বিনা প্রতিদ্বন্দ্বিতায় পুনরায় সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি একই আসন থেকে পুনরায় সংসদ সদস্য নির্বাচিত হন।
২০১৪ কমনওয়েলথ গেমসে ভারত
ভারত যুক্তরাজ্যের স্কটল্যান্ডের  গ্লাসগো শহরে আয়োজিত ২০১৪ কমনওয়েলথ গেমস এ অংশগ্রহণ করে।
পুরুষদের ফ্রিস্টাইল
ফিল্ড ইভেন্টগুলি
ভারোত্তোলন
দ্রষ্টব্য : মহিলাদের 53-এ কেজি বিভাগে ভারতের স্বাতী সিং ব্রোঞ্জ পদক জিতেছিলেন এবং নাইজেরিয়ার স্বর্ণপদক চিকা অমলাহা নমুনা এ ও নমুনা বিয়ের জন্য ইতিবাচক পরীক্ষার পরে সন্তোষী মাত্সাকে রৌপ্যপদে উন্নীত করা হয়েছে এবং শুক্রবার বিকেলে শুনানির পরে তাকে অযোগ্য ঘোষণা করা হয়েছিল (১ আগস্ট)
আ টোয়েন্টিনাইন-সেন্ট রবারি
আ টোয়েন্টিনাইন-সেন্ট রবারি (A 29-Cent Robbery) ১৯১০ সালের মার্কিন নির্বাক স্বল্পদৈর্ঘ্য নাট্য চলচ্চিত্র। আমেরিকান ফিল্ম ইনস্টিটিউটের মতে চলচ্চিত্রটি পরিচালা করেছেন ব্যারি ওনিল। এটি প্রযোজনা করেছে থানহাউসার কোম্পানি। এই চলচ্চিত্রের মধ্য দিয়ে এডনা রবিনসন নামে এক কিশোরী চরিত্রে মারি এলিনের অভিষেক হয়, যে তার পরিবারের বাড়ি লুট করার সময় চোরকে বাধাদানের প্রচেষ্টা চালায়। যেখানে একদল চোর একত্রিত হয়ে তার ২৯ সেন্ট সমেত খেলনা ব্যাংক লুট করে।
চলচ্চিত্রটি সমালোচকদের দ্বারা ইতিবাচক মন্তব্য অর্জন করে এবং প্রায় সমস্ত মার্কিন যুক্তরাষ্ট্রে এটি প্রদর্শিত হয়েছে। চলচ্চিত্রটি ছিল থানহাউসার কোম্পানি কর্তৃক প্রথম স্প্লিট-রিল; একটি একক রিলের মধ্যে এই চলচ্চিত্রটি ছাড়াও দ্য ওল্ড সু কাম ব্যাক অন্তর্ভুক্ত ছিল।
কাহিনিসংক্ষেপ
এক চোর লুটপাটের অভিপ্রায়ে রবিনসনদের বাড়িতে ঢুকে পড়ে। তবে তরুণী এডনা রবিনসন চোরটিকে দেখে ফেলায় সে শুধুমাত্র তার সামান্য ২৯ সেন্ট ইউএসডি অঙ্কের খেলনা ব্যাংক নিয়ে পালিয়ে যায়। ব্যাংক চুরি যাবার পর এডনার মন খারাপ হওয়ায় তার বাবা-মা এ সম্পর্কে পুলিশকে অবহিত করার সিদ্ধান্ত নেন। তারা থানায় যায় ডাকাতির প্রতিবেদন করতে, কিন্তু পুলিশ তাদের উপহাস করে। রবিসসনের বাবা-মা বাড়ি ফিরে আসে এবং তাকে জানায় যে পুলিশ এ-বিষয়ে কিছু করতে উৎসাহী নয়। এ কথা শুনে রবিনসন আরো দৃঢ়সংকল্পবদ্ধ হয়ে ওঠে। তাই সে নিজেই থানায় যায় এবং পুলিশ ক্যাপ্টেনকে চুরির ঘটনা সম্পর্কে অবগত করে। এরপর পুলিশ ক্যাপ্টেন মামলার কাজে তার অফিসারদের নিযুক্ত করেন এবং তারা খেলনা ব্যাংক বহনকারী বিভিন্ন পুরুষদের গ্রেফতার করে আনে। ডাকাত শনাক্ত করার জন্য পুলিশ রবিনসনকে বললে, সে জানায় আসল চোর এখানে নেই। অবশেষে পুলিশ ধরে আনা লোকদের মুক্ত করে দেয় এবং রবিনসন নিজেই চোর ধরার সিদ্ধান্ত নেয়। তাই সে একটি পুলিশের বাঁশি ও পোশাক যোগাড় করে নিজের মতোন তদন্ত শুরু করে, এবং অবশেষে চোর খুঁজে পায়।
নির্মাণ
thumb|বিলবোর্ডে আ টোয়েন্টিনাইন-সেন্ট রবারি
এই চলচ্চিত্রের পরিচালক নির্দিষ্টভাবে পরিচিত ছিলেন না। ব্যারি ওনিল ছিলেন থমাস জে. ম্যাকার্থির মঞ্চ নাম, যিনি অনেক গুরুত্বপূর্ণ থানহাউসার চলচ্চিত্র পরিচালনা করেছেন; যার মধ্যে এর প্রথম দুই-রিলের রোমিও অ্যান্ড জুলিয়েট অন্তর্ভুক্ত ছিল। লয়েড বি. কার্লটন ছিল কার্লটন বি. লিটলের মঞ্চ নাম। তিনি একজন পরিচালক হিসেবে স্বল্প সময়ের জন্য থানহাউসার কোম্পানির সঙ্গে যুক্ত ছিলেন। ১৯১০ সালের গ্রীষ্মে তিনি বায়োগ্রাফ কোম্পানিতে স্থানান্তরিত হন। আমেরিকান ফিল্ম ইনস্টিটিউট পরিচালক হিসাবে ব্যারি ওনিলকে কৃতিত্ব দেন। অন্যদিকে চলচ্চিত্র ইতিহাসবিদ কিউ. ডেভিড বাউয়ার্স অবশ্য এই বিশেষ নির্মাণের জন্য পরিচালক হিসাবে তাকে স্বীকৃতি প্রদান করেন নি, তবে তিনি ক্যামেরাম্যান হিসাবে ব্লেয়ার স্মিথকে কৃতিত্ব দেন।
এই চলচ্চিত্রের মাধ্যমে মারি এলিনের পর্দায় আত্মপ্রকাশ ঘটে, এবং শীঘ্রই তিনি "থানহাউসার কিড" হিসাবে পরিচিত ও বিখ্যাত হয়ে ওঠেন। তার বড় বোন, গ্রেস এলিন, পরবর্তীতে থানহাউসার প্রোডাকশনে আমন্ত্রিত হয়েছিলেন। তবে গ্রেস এলিন ১৯১৩ সালের পূর্ব পর্যন্ত থানহাউসার কোম্পানির আনুষ্ঠানিক সদস্য ছিলেন না।
মুক্তি এবং অভ্যর্থনা
আনুমানিক দৈর্ঘ্যের এ এক রিলের নাট্য চলচ্চিত্রটি শুক্রবার ১৫ এপ্রিল ১৯১০ সালে মুক্তি পায়। এছাড়াও আরেকটি ছোট, দ্য ওল্ড সু কাম ব্যাক চলচ্চিত্র এর অন্তর্ভুক্ত হয়ে একটি স্পিল্ট-রিল তৈরি করেছে। এটি ছিল থানহাউসার কোম্পানি কর্তৃক মুক্তিপ্রাপ্ত প্রথম স্পিল্ট-রিল। এছাড়াও এটি থানহাউসার কোম্পানির প্রথম চলচ্চিত্র যা মঙ্গলবার সাপ্তাহিক মুক্তির পরিবর্তে শুক্রবারে মুক্তি দেওয়া হয়েছিল। মুভিং পিকচার নিউজের একটি বিজ্ঞাপন অনুযায়ী, সাপ্তাহিক মুক্তির তারিখ মূলত প্রদর্শকদের অণুরোধে পরিবর্তন করা হয়েছিল বলে জানা যায়।
চলচ্চিত্রটি ইতিবাচক সমালোচনা অর্জন করতে সক্ষম হয়। দ্য মর্নিং টেলিগ্রাফ বলে, কাহিনিটি বিশ্বাসযোগ্য হতে অত্যন্ত কষ্টকল্পিত ছিল, কিন্তু এটি দারুণ ভাবে সম্পন্ন করা হয়েছে। দ্য মুভিং পিকচার ওয়ার্ল্ড চলচ্চিত্রটির অভিনয় এবং চিত্রগ্রহণ সন্তোষজনক ছিল বলে বিবৃতি দেয়। অসংখ্য দেশে চলচ্চিত্রটির বিজ্ঞাপন প্রদর্শিত হয়েছিল, কখনও কখনও কমেডি হিসাবে, ইন্ডিয়ানা, ক্যান্সাস, নিউ ইয়র্ক, এবং পেন্সিলভেনিয়ার থিয়েটার কর্তৃক।
মুন্সিরহাট ইউনিয়ন, চৌদ্দগ্রাম
হাট-বাজার ১. মুন্সিরহাট বাজার(মেষতলী বাজার)। ২. খিরনশাল বাজার। ৩. দেড়কোটা বাজার।হাট বাজার: ১. মুন্সিরহাট বাজার(মেষতলী বাজার)। ২. খিরনশাল বাজার। ৩. দেড়কোটা বাজার। ।
মুন্সিরহাট বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
প্রশাসনিক কাঠামো
মুন্সিরহাট ইউনিয়ন চৌদ্দগ্রাম উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ।
খাল ও নদী
মুন্সিরহাট বাজার এর দক্ষিণে দিকে খিরনশাল গ্রামের উপর দিয়ে বয়ে চলেছে ডাকাতিয়া নদী।
যক্ষ্মা নিরাময় ও নিয়ন্ত্রণ প্রশিক্ষণ ইনস্টিটিউট
যক্ষ্মা নিরাময় ও নিয়ন্ত্রণ প্রশিক্ষণ ইনস্টিটিউট বাংলাদেশের ঢাকায় অবস্থিত একটি বিশেষায়িত প্রশিক্ষণ প্রতিষ্ঠান। এই প্রতিষ্ঠানটি ১৯৫৩ সালে যক্ষ্মা হাসপাতাল হিসাবে প্রতিষ্ঠিত হলেও পরবর্তীতে বিশেষায়িত প্রশিক্ষণ কেন্দ্র হিসাবে পরিচালিত হতে থাকে।
ইতিহাস
এই প্রতিষ্ঠানটি ১৯৫৩ সালে যক্ষ্মা হাসপাতাল হিসাবে তৎকালীন পূর্ব পাকিস্তানের (বর্তমানঃ বাংলাদেশ) ঢাকার চাঁনখাঁরপুল এলাকায় স্থাপন করা হয়।
অবকাঠামো ও ব্যবস্থাপনা
এই প্রতিষ্ঠানটিতে একজন তত্ত্বাবধায়কের অধীনে ৯ জন পূর্ণকালীন ডাক্তারের সাথে ২ জন নার্স ও ৭ জন স্বাস্থ্যকর্মী কর্মরত রয়েছেন।
সেবাদান
এখানে যক্ষ্মা আক্রান্ত রোগীদের চিকিৎসা ও বিশেষজ্ঞ সেবা প্রদানের পাশাপাশি প্যাথোলজিক্যাল ও এক্স-রেও করা হয়। প্রতিদিন প্রায় ২৫০ জন রোগী এখান থেকে সেবা গ্রহণ করে।
গোয়েন্দা সংস্থা
আরও পড়ুন
বই
সাময়িকি
অগ্রদ্বীপ রেলওয়ে স্টেশন
অগ্রদ্বীপ রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।
ইতিহাস
ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া জংশন রেলওয়ে স্টেশন পর্যন্ত রেল লাইন তৈরি করে। অগ্রদ্বীপ রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।
সাংহাই পরিবহন ব্যবস্থা
সাংহাই হল চীনের বাণিজ্যিক রাজধানী। এই শহরটি পরিবহন ব্যবস্থায় খুবই উন্নত। এই শহরে রয়েছে সড়কপথে বাস, ট্যাক্সি ও ব্যক্তিগত গাড়ি, রয়েছে উচ্চগতির রেল। শহরটিতে মেট্রোরেল জালের মত ছড়িয়ে রয়েছে। এই শহরের রয়েছে চম্বুক শক্তিতে চলাচলকারী রেল যা সাংহাই ম্যাগলেভ লাইন নামে পরিচিত। এই শহরের রয়েছে চীনের দ্বিতীয় বৃহত্তম বিমান বন্দর যা সাংহাই পুডং আন্তর্জাতিক বিমানবন্দর হিসাবে পরিচিত। শহরটিতে রয়েছে উন্নত জাহাজ বন্দর। শহরটি থেকে বেইজিং, গুয়াংজু, কুনমিং, সিনজিং যুক্ত রয়েছে উচ্চগতির রেলপথ ও মহাসড়ক বা এক্সপ্রেসওয়ে দ্বারা।
সড়ক যোগাযোগ
শহরটিতে প্রশস্ত দ্বি-মুখী মহাসড়কের দ্বারা ঘিরে ফেলা হয়েছে। এছাড়া শহরের কেন্দ্র থেকে উপকন্ঠ বা পার্শ্ববর্তী এলাকা যুক্ত রয়েছে এক্সপ্রেসওয়ের দ্বারা। সড়কপথে পরিবহনের জন্য রয়েছে দ্রুতগতির বাস পরিবহন বা বাস র‍্যাপিড সিস্টেম।
উচ্চগতির রেল
সাংহাই শহরটি উচ্চগতির রেল দ্বারা চীনের প্রধান শহরগুলি যেমন- বেইজিং, গুয়াংজু ও কুনমিং এর সঙ্গে যুক্ত। এই শহরটি বেইজিং-এর সঙ্গে প্রায় ১৪০০ কিলোমিটার দীর্ঘ বেইজিং-সাংহাই উচ্চগতির রেল দ্বারা যুক্ত। এই পথে গড়ে ৩০০ কিলোমিটার গতিতে রেল চলাচল করে।
মেট্রো
300px|থাম্ব|ডান|সাংহাই মেট্রো সাংহাই মেট্রো রেল হল চীনের দ্বিতীয় বৃহত্তম মেট্রো রেল। এটি যাত্রী পরিবহনের হিসাবে বিশ্বের পঞ্চম বৃহত্তম মেট্রো রেল ব্যবস্থা। এই মেট্রো মোট ৪০০ কিলোমিটাার এর মত রেলপথ নিয়ে গঠিত। এটি সাংহাই শহরের গনপরিবহনের এক বলিষ্ঠ পদক্ষেপ।
ম্যাগলেভ লাইন
সাংহাই ম্যাগলেভ রেল লাইন হচ্ছে একটি চৌম্বকক্ষেত্রের সাহায্যে ভাসমান ট্রেন অথবা ম্যাগলেভ লাইন যা চীনের সাংহাই শহরে আছে। এই লাইন বাণিজ্যিকভাবে পরিচালিত বিশ্বের প্রথম উচ্চ গতির লাইন যা চৌম্বক ক্ষেত্রের সাহায্যে ট্রেন ভাসিয়ে নিয়ে যায়। ২০০১ সালের পহেলা মার্চ এর নির্মাণকাজ শুরু হয় এবং জনগণের জন্য বাণিজ্যিক সেবা চালু হয় ২০০৪ সালের পহেলা জানুয়ারি থেকে। এই ট্রেনের সর্বোচ্চ বাণিজ্যিক গতি যা ২০০৪ সালের এপ্রিল থেকে নিয়মিত সেবা চালুর পর এটিকে পৃথিবীর সবচেয়ে দ্রুতগামী নিয়মিত বাণিজ্যিক সেবার ট্রেনে পরিণত করেছে। ২০০৩ সালের ১২ নভেম্বর একটি অবাণিজ্যিক পরীক্ষায় একটি ম্যাগলেভ ট্রেন চীনে রেকর্ড পরিমাণ গতি অর্জন করে। সাংহাই ম্যাগলেভ ট্রেনের দৈর্ঘ্য ১৫৩ মিটার, প্রস্থ ৩.৭ মিটার উচ্চতা ৪.২ মিটার এবং তিন ক্লাসে ৫৭৪ যাত্রীর ব্যবস্থা রয়েছে।
ট্রেন লাইনটি তৈরি করা হয়েছিল সাংহাই পুডং আন্তর্জাতিক বিমানবন্দরের সাথে পাডং শহরের শেষ সীমানা পর্যন্ত যুক্ত করার জন্য যেখান থেকে যাত্রীগণ সাংহাই মেট্রোতে উঠে সিটি সেন্টারের পথে তাদের যাত্রা অব্যাহত রাখতে পারে। এই রেল ব্যবস্থা সাংহাই পরিবহন ব্যবস্থার আমূল পরিবর্তন ঘটায়। এটি তৈরি করতে ১.২ বিলিয়ন ডলার ব্যয় হয়। ট্রেনের বগি সিমেন্স এবং থাইসসেনক্রুপ্প এর যৌথ উদ্যোগে ক্যাসসেলে নির্মিত হয়। কয়েকটি স্থানীয় চীনা কোম্পানি যাত্রাপথ নির্মাণ করে যারা পাডং এলাকার মাটির পাললিক বৈশিষ্ট্যের কারণে প্রতি ৫০ মিটারে একটি সাহায্যকারী কলামের পরিবর্তে ২৫ মিটারে একটি সাহায্যকারী কলাম তৈরির সিদ্ধান্ত নেয় যাতে যাত্রাপথ স্থায়ী ও নিরাপদ হয়। প্রতিটি কলামের ভিত্তি তৈরি জন্য হাজার হাজার কংক্রিটের স্তুপ দিয়ে ৭০ মিটার গভীর পর্যন্ত ভরাট করা হয়ে থাকে। যাত্রাপথের ব্যবস্থাপনায় লাইনের চারপাশে এক মাইল দীর্ঘ আবহাওয়া নিয়ন্ত্রণ ব্যবস্থা তৈরি করা হয়েছে। ট্রেন এর যাবতীয় তড়িৎ সংযোগ প্রদান করে ভাহলি, আইএনসি। দুইটি বাণিজ্যিক ম্যাগলেভ ব্যবস্থা সাংহাই সিস্টেমের আগে ছিল: যুক্তরাজ্যের বার্মিংহামম্যাগলেভ এবং বার্লিনের এম-বাহন। উভয়েই নিম্ন গতির ছিল এবং সাংহাই ম্যাগলেভ ট্রেন চালু হওয়ার পূর্বেই বন্ধ হয়ে যায়।
২০০২ সালে জার্মান চ্যান্সেলর, গেরহার্ড শ্রোয়েডার এবং চীনের প্রিমিয়ার ঝু রংজি এটি উদ্বোধন করেন। লাইনটি সাংহাই মেট্রো নেটওয়ার্কের অংশ নয় যেটি সেন্ট্রাল সাংহাই এবং লংইয়াং রোড স্টেশন থেকে পাডং বিমানবন্দরে নিজস্ব আলাদা সেবা দেয়।
বিমান পরিবহন
শহরটির প্রধান বিমানবন্দর হলো সাংহাই পোডং আন্তর্জাতিক বিমানবন্দন। এই বিমানবন্দর দ্বারা দেশের সমস্ত বড় ও ছোট বিমানবন্দরের সঙ্গে সাংহাই যুক্ত রয়েছে। বিমানবন্দরটি থেকে সবচেয়ে বেশি বিমান চলাচল করে বেইজিং এর মধ্যে। বেইজিং-সাংহাই রুট হল দেশের ব্যস্ততম বিমানপথ।
আহমদ ওয়াল
আহমদ ওয়াল আফগান সীমান্ত থেকে প্রায় ২০ মাইল দূরে পাকিস্তানেন বেলুচিস্তান প্রদেশ একটি শহর। তালেবানের জ্যৈষ্ঠ নেতা মোল্লা আখতার মনসুর ২০১১ সালের ২১ মে মার্কিন যুক্তরাষ্ট্রের একটি ড্রোন হামলায় শহরের দক্ষিণ-পশ্চিমে নিহত হন।
মঙ্গলপুর রেলওয়ে স্টেশন
মঙ্গলপুর রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার দিনাজপুর সদর উপজেলায় অবস্থিত একটি রেলওয়ে স্টেশন।
পরিষেবা
মঙ্গলপুর রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:
১৯৯৫
১৯৯৫ গ্রেগরীয় বর্ষপঞ্জির একটি সাধারণ বছর।
জানুয়ারি-মার্চ
মার্চ ২৩ - শক্তি চট্টোপাধ্যায় - পশ্চিমবঙ্গ - হাংরি আন্দোলন ও কৃত্তিবাস গোষ্ঠীর লিরিক কবি ।
প্যারিস সিনড্রোম
alt=The Eiffel Tower silhouetted by a sunrise.|থাম্ব|[[আইফেল টাওয়ার]] প্যারিস লক্ষণসন্নিপাত (syndrome de Paris, パリ症候群; pari shōkōgun) হলো কোন ব্যক্তির প্রত্যাশিত বা কল্পিত এবং বাস্তব প্যারিস এক না হওয়ায় অর্থাৎ ভিন্ন হওয়ায় মানসিক চোট পাওয়া অবস্থা। সাধারনভাবেও যখন কোন শহর নিয়ে উচ্চ আশা থাকে মানুষের, কিন্তু গিয়ে তারা দেখেন যে ঐ শহর আসলে তাদের কল্পিত শহরের মত নয়, সাধারণ শহরই তখন তাদের মানসিক চোট বা সাইকোসিস হয়। জাপানি ভ্রমণকারীদের প্যারিসে গিয়ে এই সমস্যা হয়েছিল বা হয় কিছু কিছু, সেই থেকে এর নাম দেয়া হয়েছিল প্যারিস লক্ষণসন্নিপাত।
ইতিহাস
ফ্রান্সে কার্যরত জাপানী মনোবিশারদ অধ্যাপক হিরোকি ওটা হলেন ১৯৮৬ সালে এই রোগ শনাক্তকরার জন্য স্বীকৃত প্রথম ব্যক্তি।
ইউজি ওনো
ইউজি ওনো (小野 裕二, Yuji Ono; জন্ম: ২২ ডিসেম্বর ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে আক্রমণভাগের খেলোয়াড় হিসেবে খেলেন। তিনি মূলত আক্রমণাত্মক আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
ইউজি ওনো ১৯৯২ সালের ২২শে ডিসেম্বর তারিখে জাপানের ইয়োকোসুকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
সেস বার্ক
সেসিল সেস বার্ক (Ces Burke; জন্ম: ২৭ মার্চ, ১৯১৪ - মৃত্যু: ৪ আগস্ট, ১৯৯৭) এলারস্লাই এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন।  নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন সেস বার্ক।
প্রথম-শ্রেণীর ক্রিকেট
১৯৩৭-৩৮ মৌসুম থেকে ১৯৫৩-৫৪ মৌসুম পর্যন্ত সেস বার্কের প্রথম-শ্রেণীর খেলোয়াড়ী জীবন চলমান ছিল। নিচেরসারির ডানহাতি ব্যাটসম্যান এবং লেগ-ব্রেক ও গুগলি বোলার সেস বার্কের প্রথম-শ্রেণীর ক্রিকেট খেলোয়াড়ী জীবন ১৯৩৭-৩৮ মৌসুমে শুরু হয়। ঐ মৌসুমে অকল্যান্ডের পক্ষে অভিষেক ঘটে তার। এরপর থেকে ১৯৫৩-৫৪ মৌসুম পর্যন্ত নিয়মিতভাবে প্রথম-শ্রেণীর ক্রিকেট খেলতে থাকেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সেস বার্ক। ২৯ মার্চ, ১৯৪৬ তারিখে ওয়েলিংটনে বিল ব্রাউনের নেতৃত্বাধীন সফরকারী অস্ট্রেলিয়ার বিপক্ষে স্বাগতিক দলের ম্যাক অ্যান্ডারসন, ভার্ডান স্কট, গর্ডন রো, লেন বাটারফিল্ড, সেস বার্ক, ডন ম্যাকরে এবং অস্ট্রেলিয়ার পক্ষে কেন মিউলম্যান, কিথ মিলার, কলিন ম্যাককুল, ইয়ান জনসন, ডন টলন, রে লিন্ডওয়াল ও আর্নি তোশ্যাকের একযোগে টেস্ট ক্রিকেটে অভিষেক ঘটে। এটিই তার সর্বশেষ টেস্টে অংশগ্রহণ ছিল।
দ্বিতীয় বিশ্বযুদ্ধ পরবর্তীকালে ১৯৪৫-৪৬ মৌসুমে অস্ট্রেলিয়ার বিপক্ষে একমাত্র টেস্টে বোলিং অভিজ্ঞ হিসেবে নিউজিল্যান্ডে দলের পক্ষে খেলার জন্যে মনোনীত হন। ঐ টেস্টে অস্ট্রেলিয়া দল বেশ স্বাচ্ছন্দ্যে জয়লাভ করেছিল। নিউজিল্যান্ড দল দুই ইনিংস মিলিয়েও ১০০ রান তুলতে ব্যর্থ হয়। সেস বার্ক দুই অস্ট্রেলীয় ব্যাটসম্যান - বিল ব্রাউন ও কিথ মিলারের উইকেট লাভ করেছিলেন।
ইংল্যান্ড গমন, ১৯৪৬-৪৭
পরবর্তী মৌসুমে একমাত্র টেস্টে দ্বাদশ খেলোয়াড়ের ভূমিকায় অবতীর্ণ হয়েছিলেন তিনি। ১৯৪৬-৪৭ মৌসুমে এমসিসি দল অস্ট্রেলিয়া ও নিউজিল্যান্ড গমন করলেও খেলার সুযোগ পাননি। ১৯৪৯ সালে নিউজিল্যান্ড দলের সদস্যরূপে ইংল্যান্ড গমন করেন। এ সফরে মিশ্র সফলতা পান। ১৮ খেলায় অংশ নিয়ে ২৯.৮৩ গড়ে ৫৪ উইকেট তুলে নেন। তন্মধ্যে ডার্বিশায়ারের বিপক্ষে ৬/২৩ বোলিং পরিসংখ্যান গড়েন। কিন্তু ব্যাট হাতে মাত্র ১৭১ রান তুলতে পেরেছিলেন। সফর চলাকালীন হাতে গুরুতর জখমপ্রাপ্ত হন। ফলশ্রুতিতে কোন টেস্টে আর অংশগ্রহণ করতে পারেননি।
৪ আগস্ট, ১৯৯৭ তারিখে ৮৩ বছর বয়সে অকল্যান্ডে সেস বার্কের দেহাবসান ঘটে।
২০১০ সাফ মহিলা চ্যাম্পিয়নশিপ
২০১০ সাফ মহিলা চ্যাম্পিয়ন বাংলাদেশে ১২ ডিসেম্বর ২০১০ থেকে ২৩ ডিসেম্বর ২০১০ তারিখ পর্যন্ত অনুষ্ঠিত হয়। এটি সাফ মহিলা চ্যাম্পিয়নশিপের প্রথম আসর ছিল। একই সাথে টুর্নামেন্টটিকে ২০১০ দক্ষিণ এশীয় গেমসে মহিলাদের ফুটবল ইভেন্ট হিসেবে গণ্য করা হয়েছিল।
ফৌজদারহাট নার্সিং কলেজ
ফৌজদারহাট নার্সিং কলেজ চট্টগ্রামে অবস্থিত একটি নার্সিং কলেজ। বাংলাদেশ সরকারি নার্সিং কলেজের মধ্যে ফৌজদারহাট নার্সিং কলেজ একটি।
ভর্তি
নার্সিং কলেজের পোস্ট-বেসিক বিএসসি নার্সিং কোর্সে আসনসংখ্যা মোট ১২৫ টি। প্রতি শিক্ষাবর্ষেই এখানে শিক্ষার্থী ভর্তি করা হয়। ভর্তি পরীক্ষার মাধ্যমে শিক্ষার্থীদেরকে বাছাই করা হয়। ভর্তি পরীক্ষায় ১০০ টি নৈর্ব্যক্তিক প্রশ্ন থাকে।
পাঠ
এখানে যা যা পড়ানো হয়ঃ
সবগুলো কোর্সই দুই বছর মেয়াদী। এবং চট্টগ্রাম মেডিকেল বিশ্ববিদ্যালয় ও বাংলাদেশ নার্সিং ও মিডওয়াইফারি কাউন্সিল অধিভুক্ত সরকারি প্রতিষ্ঠান।
এখানে আরো একটি কোর্স চালমান রয়েছেঃ
ডিপ্লোমা ইন মিডওয়াইফারি, যাহা ০৩(তিন) বছর মেয়াদী কোর্স।
যাহা তিন বছর মেয়াদী কোর্স।
দুর্নীতির অভিযোগ
কলেজটি প্রতিষ্ঠা হবার পর নানান সময়ে সমালোচিত হয়েছে। বিশেষ করে দুর্নীতির ক্ষেত্রে। সরকারের বরাদ্দ দেয়া দুই কোটি টাকার এক কোটি টাকাই এখান থেকে গায়েব করে ফেলা হয়েছে। এছাড়া এখানে শিক্ষক না হয়েও পাঠদান, রশিদ ছাড়া শিক্ষার্থীদের কাছ থেকে অতিরিক্ত ফি আদায়সহ নানান অভিযোগ রয়েছে।
আজগর আলী চৌধুরী জামে মসজিদ
আজগর আলী চৌধুরী জামে মসজিদ চট্টগ্রামের হালিশহরে অবস্থিত একটি প্রাচীন মসজিদ।
ইতিহাস
১৭৯৫ সালে আজগর আলী চৌধুরী নামে একজন স্থানীয় ব্যক্তি এই মসজিদটি তৈরি করেন। ১০ শতক জমির ওপর মসজিদটি নির্মাণ করা হয়। ইমামসহ প্রায় ৩১ জন মুসল্লি এই মসজিদে নামায আদায় করতে পারেন। ২০১৬ সালের দিকে মসজিদটি নামায পড়ার অনুপযুক্ত হয়ে পড়ে। চট্টগ্রাম নগরীর হালিশহরস্থ চৌধুরীপাড়া বাজারের থেকে অল্প সামনে, মসজিদটি বর্তমানে সংস্কার করে, প্রায় সাড়ে চার কোটি টাকা ব্যয়ে এর পশ্চিম দিকে আরেকটি নতুন মসজিদ তৈরি করা হয়, যার চারপাশে লেকের আদল এবং দূর থেকে পানির ওপর ভাসমান স্থাপনা বলে মনে হয়। ঢাকাস্থ আরবানা আর্টিটেক্ট গ্রুপকে তারা দায়িত্ব দেয় মসজিদটি সংস্কার করার জন্য। ৫০ লক্ষ টাকা খরচ করে চুন-সুরকি দিয়েই মসজিদটিকে সংস্কার করা হয়।
স্থাপত্যশৈলি
এটি মূলত মোঘল স্থাপনাকে অনুকরণ করে তৈরি করা একটি মসজিদ। তাজমহলের একটি প্রভাব এর নকশায় লক্ষ্য করা যায়। মসজিদের বাইরে দেয়ালে রয়েছে সুন্দর কারুকাজ। উপরে রয়েছে ২৪ টি মিনার। আর গম্বুজ রয়েছে তিনটি। এর মধ্যে মাঝখানের গম্বুজ আকারে অনেক বড়। বিশেষ কোন জানালা এই মসজিদে নেই। দরজার আকারও খুব একটা বড় নয়। চুন-সুড়কি দিয়েই এই মসজিদটি তৈরি করা হয়েছে।
অন্যান্য স্থাপনা
মসজিদটির সামনে রয়েছে ১০০ শতক জায়গা জুড়ে বিশাল একটি পুকুর। এর উত্তর দিকে রয়েছে চৌধুরী পরিবারের তৈরি করা প্রাথমিক বিদ্যালয়। দক্ষিণ দিকে রয়েছে কবরস্থান।
আন্তোনিও ইনোকি
কানজি ইনোকি (猪木寛至, ইনোকি কাঞ্জি ); ২০ ফেব্রুয়ারী ১৯৪৩ - ১লা অক্টোবর ২০২২ ) ছিলেন একজন জাপানি পেশাদার কুস্তিগীর, মার্শাল আর্টিস্ট, রাজনীতিবিদ এবং পেশাদার কুস্তি এবং মিশ্র মার্শাল আর্টের প্রবর্তক। তিনি তার রিং নাম আন্তোনিও ইনোকি (アントニオ猪木) নামে অধিক পরিচিত ছিলেন, যা সহকর্মী পেশাদার কুস্তিগীর আন্তোনিনো রোকার প্রতি শ্রদ্ধা ছিল। ইনোকি বারো বারের পেশাদার কুস্তি বিশ্ব চ্যাম্পিয়ন ছিলেন, উল্লেখযোগ্যভাবে প্রথম আইডব্লিউজিপি হেভিওয়েট চ্যাম্পিয়ন এবং প্রথম এশীয় ডাব্লুডাব্লুএফ হেভিওয়েট চ্যাম্পিয়ন – যা আনুষ্ঠানিকভাবে ডাব্লিউডাব্লিউই দ্বারা স্বীকৃত নয়।
ইনোকি ১৯৬০-এর দশকে জাপান প্রো রেসলিং অ্যালায়েন্স (জেডব্লিউএ) -এ রিকিডোজানের অধীনে তার পেশাদার রেসলিং ক্যারিয়ার শুরু করেন। ইনোকি দ্রুত জাপানি পেশাদার কুস্তির ইতিহাসে সবচেয়ে জনপ্রিয় তারকাদের একজন হয়ে ওঠেন। তিনি তার কুস্তি ক্যারিয়ারকে জাপানের সবচেয়ে স্বীকৃত ক্রীড়াবিদদের একজনে পরিণত করেন, বিশ্ব চ্যাম্পিয়ন বক্সার মুহাম্মদ আলীর বিরুদ্ধে ১৯৭৬ সালের লড়াইয়ের মাধ্যমে এই খ্যাতি আরো বৃদ্ধি পায়। ১৯৯৫ সালে, রিক ফ্লেয়ারের সাথে, ইনোকি উত্তর কোরিয়ার দুটি অনুষ্ঠানের শিরোনাম হয়েছিলেন যেগুলি ১৫০,০০০ এবং ১৯০,০০০ দর্শক আকর্ষণ করেছিল, পেশাদার কুস্তির ইতিহাসে যা সর্বাধিক উপস্থিতি। ইনোকি তার ফাইনাল ম্যাচ ৪ এপ্রিল, ১৯৯৮-এ ডন ফ্রাইয়ের বিরুদ্ধে কুস্তি করেন এবং ২০১০ সালে তিনি ডাব্লিউডাব্লিউই হল অফ ফেমে অন্তর্ভুক্ত হন।
১৯৮৯ সালে, একজন সক্রিয় কুস্তিগীর থাকাকালীন, ইনোকি রাজনীতিতে প্রবেশ করেন যখন তিনি জাপানের কাউন্সিলর পরিষদে নির্বাচিত হন। হাউস অফ কাউন্সিলরদের সাথে তার প্রথম মেয়াদে, ইনোকি উপসাগরীয় যুদ্ধ শুরু হওয়ার আগে জাপানি জিম্মিদের মুক্তির জন্য সাদ্দাম হোসেনের সাথে সফলভাবে আলোচনা করেছিলেন। কাউন্সিলর হাউসে তার প্রথম মেয়াদ ১৯৯৫ সালে শেষ হয়েছিল, কিন্তু তিনি ২০১৩ সালে পুনরায় নির্বাচিত হন। ২০১৯ সালে, ইনোকি রাজনীতি থেকে অবসর নেন।
কেন্‌মু পুনর্গঠন
কেন্‌মু (বা কেম্মু) পুনর্গঠন (建武の新政) (১৩৩৩-১৩৩৬) বলতে জাপানের ইতিহাসে কামাকুরা যুগ ও মুরোমাচি যুগের মধ্যবর্তী তিন বছর সময়কালকে বোঝায়। সম্রাট গো-দাইগো প্রায় এক শতাব্দীব্যাপী কার্যত সামরিক শাসনের পর রাজপরিবারের ক্ষমতা পুনঃপ্রতিষ্ঠিত করার লক্ষ্যে এই পুনর্গঠনের চেষ্টা করেন। তার চেষ্টা পুরোপুরি ব্যর্থ হয় এবং আশিকাগা শোগুনতন্ত্র (১৩৩৬-১৫৭৫) শাসনক্ষমতা কুক্ষিগত করে। এই ঘটনার পর থেকে ১৮৬৭ খ্রিঃ মেইজি শাসনের আগে পর্যন্ত জাপান সম্রাটের ক্ষমতা আর মাথা তুলতে পারেনি। কেন্‌মু পুনর্গঠনের তিন বছরে রাজপরিবার একাদজিক গুরুতর ভুল পদক্ষেপ নেয় এবং এর ফলেই আশিকাগা গোষ্ঠীর ক্ষমতা দখল সম্ভব হয়।
হার্ডির উপপাদ্য
গণিতশাস্ত্রে হলোমার্ফিক ফাংশনের  বৈশিষ্ট্য বর্ণনার জটিল বিশ্লেষণের ফলাফল হলো হার্ডি'র উপপাদ্য। গণিতশাস্ত্রে হলোমার্ফিক ফাংশন বিশ্লেষণ করতে এটি ব্যবহার করা হয়।
ধরা যাক, কোন জটিল সমতলে একটি মুক্ত গোলকের  হলোমার্ফিক ফাংশন হলো f R ,যখন এটি ধ্রুব ফাংশন নয় ,তখন হার্ডির উপপাদ্য হবে, 0< r < R,  \log r
বেইজিং শহরের পরিবহন ব্যবস্থা
বেজিং হল চিন এর রাজধানী ও রাজনৈতিক শহর।এই শহরটি সড়ক পথ রেলপথ এর দ্বারা দেশের বিভিন্ন অংশের  সঙ্গে যুক্ত রয়েছে।বেইজিং মেট্রো রেল বেজিং শহরের গনপরিবহন এর পরিসেবা দেয়।এছাড়া রয়েছে বাস এর দ্রুত পরিবহন ব্যবস্থ।বেজিং এ রয়েছে লাইট রেল বা ট্রাম এর ব্যবস্থা।
সড়ক পরিবহন
বেজিং শহর লহর চিন এর উত্তর অংশের পরিবহন বা যোগাযোগ ব্যবস্থার কেন্দ্র বা নোড।শহরটিতে প্রসস্ত দ্বি- মুখী মহাসড় এর দ্বারা ঘিরে ফেলা হয়েছে।এছাড়া শহরের কেন্দ্র থেকে উপকন্ঠ বা পার্শ বর্তী এলাকা যুক্ত রয়েছে এক্সপ্রেসওয়ের দ্বারা।সড়ক পথে যাত্রী পরিবহনের জন্য রয়েছে দ্রুত গতির বাস পরিবহন বা বাস র্যাপিড সিস্টেম।শহরটির সঙ্গে পার্শবর্তী শহরের মধ্যে বাস পরিসেবা রয়েছে।
বেইজিং-থিয়েনচিন রুট
thumb|right|বেজিং-থিয়েনচিন আন্তঃনগরী রেলপথের উড়াল রেলপথ অংশ
বেইজিং-থিয়েনচিন আন্তঃনগরী রেলপথ বা বেইজিং-থিয়েনচিন উচ্চগতির রেলপথ হল চীন এর উচ্চগতির রেলপথগুলির একটি। এই রেলপথটি চীনের রাজধানী শহর বেইজিং থেকে বন্দর শহর থিয়েনচিন পর্যন্ত চলে গেছে। এই রেলপথে বেইজিং ও থিয়েনচিন শহরের মাঝে তিনটি স্টেশন রয়েছে। রেলপথটি শুরু হয়েছে বেইজিঙের দক্ষিণ বেইজিং রেলস্টেশনে এবং শেষ হয়েছে থিয়েনচিন শহরের থিয়েনচিন রেলস্টেশনে। এই পথের মোট দৈর্ঘ্য ১১৬ কিলোমিটার।এই ১১৬ কিলোমিটার রেলপথ অতিক্রম করতে সময় লাগে ৩০০ মিনিট এর মত।এই পথে সর্বোচ্চ ৩৫০ কিলোমমিটারর প্রতি ঘণ্টায় ট্রেন চলাচল করে।তবে এই রেলপথে ট্রেন এর গড়গতি হল ৩৩০ কিলোমিটার প্রতি ঘণ্টা।এই রেলপথটি নির্মাণ করা হয়েছে উড়াল পথে।
জেইজিং-সাংহাই রুট
বেইজিং-সাংহাই উচ্চগতির রেল চীন এর দুই বৃহৎ অর্থনৈতিক অঞ্চলকে যুক্ত করেছে। এই রেলপথের উত্তরে রয়েছে চীন এর রাজধানী বেইজিং ও বোহাই অর্থনৈতিক রিম এবং দক্ষিণে রয়েছে দেশের বাণিজ্যিক রাজধানী সাংহাই। এই রেলপথের মোট দৈর্ঘ্য ১৩১৯ কিলোমিটার।
চীনারা দেশের রেল ব্যবস্থার আমুল পরিবর্তন ও রেলপথ তথা দেশের দ্রুতগতির অর্থনীতির সঙ্গে তালমেলাতে দেশে উচ্চগতির রেলপথের স্থাপনের কথা ভাবে। এইভাবে ১৮ এপ্রিল ২০০৮ সালে চীন এর প্রথম উচ্চগতির রেলপথ বেইজিং-সাংহাই উচ্চগতির রেল এর নির্মাণ শুরু হয় এবং ১৫ নভেম্বর ২০১০ সালে রেলপথের নির্মাণ শেষ হয় ও পরীক্ষামূলক যাত্রা শুরু করে চীনের প্রথম উচ্চগতির রেল । ৩০ জুন ২০১১ সালে চীনে প্রথম যাত্রী বাহী উচ্চগতির রেল চালু হয়।
বেইজিং-সাংহাই উচ্চগতির রেলপথের মোট দৈর্ঘ্য ১৩১৯ কিলোমিটার । এই পথের সর্বচ্চ ৩৮০ কিলোমিটার /ঘণ্টা বেগে রেল চলতে সক্ষম। বেইজিং থেকে সাংহাই যেতে সময় লাগে ৩ ঘণ্টা ৫৮ মিটনিট। যার গড়গতি প্রায় ৩২৯ কিমি। এই উচ্চগতির রেলপথে মোট ২৪ টি রেল স্টেশন রয়েছে।